Chris Coons

Christopher Andrew «Chris» Coons (født 9. september 1963 i Greenwich i Connecticut) er en amerikansk demokratisk politiker. Han har representert delstaten Delaware i Senatet siden 15. november 2010, etter å ha slått omstridte Christine O'Donnell i senatorvalget. Før dette var Coons folkevalgt i New Castle County i Delaware.

Han er av engelsk og nordirsk herkomst, og ble oppdratt som presbyterianer i småbyen Hockessin i Delaware. Han har bachelorgrad i kjemi og statsvitenskap fra Amherst College fra 1985, mastergrad i etikk fra Yale University fra 1992 og kandidatgrad i rettsvitenskap fra samme universitet fra 1992. Etter å ha arbeidet for humanitære organisasjoner i USA og Afrika, var Coons ansatt hos ankedomstolen i Philadelphia i 1990-årene, W. L. Gore & Associates, Inc. i Newark og flere frivillige organisasjoner.

 Referanser 

 Eksterne lenker 



Kategori:Senatorer fra Delaware
Kategori:Forretningsfolk fra USA
Kategori:Jurister fra USA
Kategori:Alumni fra Yale University
Kategori:Personer fra New Castle County i Delaware